Таганрог

Таганро́г () — горад (з 1775 года) у Расіі, у Растоўскай вобласці, марскі порт. Насельніцтва 264,4 тыс. чалавек (2007). Заснаваны ў 1698 годзе.

 Геаграфія 
Горад размешчаны на беразе Азоўскага мора ў Таганрогскім заліве на паўднёва-ўсходняй частцы Міускага паўвострава. Старая частка горада размешчана на мысу Тагані Рог. Горад размешчаны на раўніннай, хвалепадобнай мясцовасці, узвышаючыся над узроўнем мора на вышыню прыкладна да 75 м. У чарце горада працякаюць два ручаі: у раёне гаю Дубкі па балцы Вялікая Чарапаха і па балцы Малая Чарапаха.

Клімат сухі, умерана-кантынентальны з лішкам цяпла і адносным недахопам вільгаці. Сярэднегадавая тэмпература паветра — +9 °C. Максімальныя тэмпературы ліпеня − да +35−40 °C, мінімальныя тэмпературы студзеня − да −30 °C. Характэрныя моцныя вятры, часам яны суправаджаюцца нагонной хваляй, якая прыводзіць да падмывання берага і апоўзняў.

 Насельніцтва 

 Эканоміка 
Таганрог — важны прамысловы цэнтр Поўдня Расіі. Буйнейшае прадпрыемства — Таганрогскі металургічны завод: вытворчасць сталі, сталёвых труб для нафтавай і газавай прамысловасці, тавараў народнага спажывання. У горадзе развітая машынабудаўнічая прамысловасць: заводы «Чырвоны кацельшчык» (вытворчасць кацельнага абсталявання для электрастанцый), «Прэсмаш» (кавальна-прэсавае абсталяванне), «Вібрапрыбор», камбайнавы (выпуск збожжаўборачных камбайнаў), гандлёвага абсталявання, электратэрмічнага абсталявання, «Прыбой», суднарамонтны, «ТАГАЗ» (зборка легкавых і камерцыйных аўтамабіляў маркі Hyundai) і г. д. Ёсць шэраг прадпрыемстваў абароннай прамысловасці.

Таксама ёсць шэраг прадпрыемстваў хімічнай (заводы — «Тэрмапласт», лакафарбавы), лёгкай (гарбарня і іншыя) і харчовай (рыбны, мясны, кандытарскі, мукамольна-крупяны заводы) прамысловасці. У Таганрогу знаходзіцца штаб-кватэра аднаго з вядучых экспарцёраў збожжа, аграпрамысловай кампаніі «Югтранзитсервис».

 Славутасці 
 Аптэка Ідэльсона
 Архірэйскі дом
 Домік Чэхава
 Дамы Варвацы
 Дом Багдасарава
 Дом з кулямі
 Дом Лабанава
 Дом Лакіера
 Дом Лакіераў
 Дом Ласкіна
 Дом Лукіных
 Дом Намікоса
 Дом Папкова
 Дом Перэсціяні
 Дом Петруцы
 Дом Рафаіловіча
 Дом Сінодзі-Папова
 Дом Сімановіча
 Дом Сіроціных
 Дом Скамарангі
 Дом Случэнкі
 Дом Сфаэла
 Дом Цысарэнкі
 Дом Шыманоўскага
 Літаратурны музей А. П. Чэхава
 Лютэранская царква
 Музей «Горадабудаўніцтва і побыт г. Таганрога»
 Падземныя хады
 Помнік «У памяць аб рэвалюцыі 1905 года»
 Помнік А. П. Чэхаву
 Пятроўскія казармы
 Таганрогскі паштамт
 Скульптурная кампазіцыя «Чалавек у футляры»
 Чэхаўская набярэжная

 Вядомыя асобы 

 Мікалай Аляксеевіч Багараз (1874—1952) — расійскі хірург.
 Барыс Мікалаевіч Назаранка (1918—2000) — беларускі архітэктар.
 Кузьма Мікітавіч Галіцкі (1897—1973) — савецкі военачальнік, Герой Савецкага Саюза, генерал арміі.
 Васіль Андрэевіч Залатароў (1872—1964) — рускі і беларускі кампазітар і педагог.
 Фаіна Георгіеўна Ранеўская (1896—1984), савецкая актрыса тэатра і кіно.
 Канстанцін Апалонавіч Савіцкі (1844—1905) — рускі жанравы жывапісец, акадэмік.
 Міхаіл Ісаевіч Таніч (1923—2008) — савецкі і расійскі паэт-песеннік.
 Міхаіл Аляксандравіч Чалісаў (1898—1973) — вучоны-псіхіятр.
 Антон Паўлавіч Чэхаў (1860—1904) — расійскі пісьменнік, драматург, урач.
 Ігар Аляксандравіч Міхайлапула (нар. 1938) — беларускі хімік.
 Юрый Васільевіч Глазкоў (1930—2007) — фізік-оптык, доктар фізіка-матэматычных навук (1982), прафесар (1982).

 Гарады-пабрацімы 

 Гл. таксама 
 Станцыя Таганрог-2

 Зноскі 

 Літаратура 






 Спасылкі 

Катэгорыя:Гарады Растоўскай вобласці

Катэгорыя:Населеныя пункты, заснаваныя ў 1698 годзе